Zelená ulica (Bratislava)

Zelená je ulica v Bratislave v Starom Meste, ktorá patrí medzi stredoveké uličky vnútorného mesta.

Pomenovanie dostala podľa tzv. zeleného domu, ktorý sa používal ako miesto zasadania snemov, na usporadúvanie divadelných hier a boli tu mestské vínne pivnice na uskladnenie deviatkového vína.

Ulica spájala trh na dnešnom Hlavnom námestí so stredovekou obchodnou alebo Jantárovou cestou, dnes s Ventúrskou ulicou.

Iné projekty

Zdroj 
 Vladimír Horváth: Bratislavský topografický lexikon, 1990, ISBN 80-222-0229-0

Ulice v Starom Meste v Bratislave